ΓΡΑΠΤΗ ΕΡΩΤΗΣΗ E-3154/02

υποβολή: Avril Doyle (PPE-DE) προς την Επιτροπή

(5 Νοεμβρίου 2002)

Θέμα: Αρσενικό στις ζωοτροφές

Γνωρίζει η Επιτροπή ότι τα φύκια χρησιμοποιούνται εδώ και αιώνες ως πρόσθετο στις ζωοτροφές·

Εν αναμονή της αξιολόγησης της επιστημονικής επιτροπής για τη διατροφή των ζώων (που προβλέπεται για το Δεκέμβριο 2002) το εργοστάσιο Arramara Teo στο Kilkieran, Connemara, στην Ιρλανδία έχει πληγεί σοβαρά από τη νέα νομοθεσία που θα εφαρμοσθεί τον Αύγουστο του 2003 με αποτέλεσμα πολλοί εργαζόμενοι να χάσουν τη θέση τους ενώ θα μειωθεί σοβαρά το εισόδημα άλλων 700 που ασχολούνται με την επεξεργασία των φυκιών.

Μπορεί η Επιτροπή να κάνει διάκριση μεταξύ του οργανικού αρσενικού από φυσικές πηγές και του αρσενικού χημικής προέλευσης, να μετρήσει το ποσοστό του αρσενικού που χρησιμοποιείται ως προσθετική ουσία και να επιτρέψει την πρόσμειξη φυτικών στις ζωοτροφές·

Απάντηση του κ. Byrne εξ ονόματος της Επιτροπής

(12 Δεκεμβρίου 2002)

Η οδηγία 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτωνλών ζωοτροφών(1) περιέχει μη εξαντλητικό κατάλογο των κύριων πρώτωνλών ζωοτροφών που μπορούν να χρησιμοποιηθούν και να διατεθούν στο εμπόριο για την παρασκευή σύνθετων ζωοτροφών. Αυτός ο κατάλογος περιέχει τα άλευρα από θαλασσινά, φύκια,λικό ζωοτροφής που λαμβάνεται με ξήρανση και σύνθλιψη φυκών, ιδίως φαιοφυκών.

Η οδηγία 1999/29/ΕΚ του Συμβουλίου, της 22ας Απριλίου 1999 σχετικά με τις ανεπιθύμητες ουσίες και προϊόντα στη διατροφή των ζώων(2), ορίζει ανώτατο όριο για το αρσενικό τα 2 mg/kg σε ύλες ζωοτροφών, συμπεριλαμβανομένων των αλεύρων από θαλασσινά φύκια, και σε σύνθετες ζωοτροφές, και όριο 4 mg/kg σε συμπληρωματικές ζωοτροφές. Το ανώτατο επίπεδο ισχύει για τη συνολική ποσότητα αρσενικού επειδή δενπάρχει μέθοδος ανάλυσης που να μπορεί να εφαρμοστεί στους επίσημους ελέγχους, με την οποία να είναι δυνατόν να γίνεται η διάκριση μεταξύ του πιο τοξικού ανόργανου αρσενικού από το λιγότερο τοξικό οργανικό αρσενικό.

Τα φύκια που δεν πληρούν τις απαιτήσεις για το ανώτατο όριο αρσενικού είναι δυνατόν, σύμφωνα με τις διατάξεις της οδηγίας 1999/29/ΕΚ του Συμβουλίου, να χρησιμοποιηθούν παρ' όλα αυτάπό αυστηρούς όρους για την παραγωγή σύνθετων ζωοτροφών. Οι σύνθετες ζωοτροφές που παράγονται πρέπει σε όλες τις περιπτώσεις να πληρούν τις απαιτήσεις για το ανώτατο επίπεδο.

Ωστόσο, η οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές(3), που αντικαθιστά την οδηγία 1999/29/ΕΚ του Συμβουλίου, δεν επιτρέπει πλέον την αραίωση από την 1η Αυγούστου 2003.

Σύμφωνα με την οδηγία 2002/32/ΕΚ του Συμβουλίου, η Επιτροπή δήλωσε στο Συμβούλιο ότι θα αρχίσει, εφόσον είναι δυνατόν πριν από την 1η Αυγούστου 2003, την αναθεώρηση των ανώτατων ορίων βάσει ενημερωμένων επιστημονικών αξιολογήσεων του κινδύνου και θα λάβειπόψη την απαγόρευση οποιασδήποτε αραίωσης μολυσμένων προϊόντων που δεν πληρούν τις απαιτήσεις και προορίζονται για ζωοτροφές.

Οι πληροφορίες σχετικά με την παρουσία αρσενικού σε άλευρα από φύκια δόθηκαν στην Επιτροπή από τις ιρλανδικές αρχές και θα συνεκτιμηθούν κατά την εξέταση όσον αφορά τη σκοπιμότητα της αναθεώρησης των σημερινών ανώτατων ορίων περιεκτικότητας σε αρσενικό στις ζωοτροφές, συμπεριλαμβανομένων των αλεύρων από φύκια, καθώς και στις σύνθετες ζωοτροφές.

(1) ΕΕ L 125 της 23.5.1996.

(2) ΕΕ L 115 της 4.5.1999.

(3) ΕΕ L 140 της 30.5.2002.